|  |
| --- |
| Kinnitatud 15.02.2016 |
| Agu Laius |
| KÜSKi juhataja |
| *(allkirjastatud digitaalselt)* |

**TUGITEGEVUSTE KONKURSSI HINDAMISJUHEND**

1. **ÜLDPÕHIMÕTTED**
   1. Tugitegevuste konkurssi hindamisjuhend on koostatud vastavalt KÜSKi nõukogu poolt 27.01.2016 aastal kinnitatud tugitegevuste rahastamise tingimuste punktile 7.4.

2. **TAOTLUSTE HINDAMINE**

2.1. Nõuetele vastavaks tunnistatud taotlusi hindavad kaks KÜSKi juhataja poolt nimetatud KÜSKi hindamiseksperti.

2.2. Hindamisekspert annab hindamise tulemusena KÜSKi nõukogule iga talle esitatud taotluse kohta soovituse, kas ta toetab esitatud taotluse rahastamist või mitte. Hindamisekspert põhjendab oma soovitust Hindamisekspert võib teha ka soovituse vähendada taotluses nimetatud tegevusi ning rahastada taotlust osalises mahus.

2.3 Hindamisekspert lähtub oma soovituse andmisel:

2.3.1 tugitegevuste rahastamise üldpõhimõtetest - hinnates, kas taotlus vastab tugitegevuste rahastamise tingimuste punktile 3;

2.3.2 taotluse vastavusest taotlusele esitatavatele nõuetele (tugitegevuste rahastamise tingimuste punkt 5.3) – hinnates, kas taotlus on nõuetest lähtuvalt piisavalt põhjendatud;

2.3.3 projekti eelarve kulude vajalikkusest, kalkulatsiooni arusaadavusest ja põhjendustest.

2.4. KÜSK koostab hindamisekspertidele hindamiseks hindamistabeli. Hindamisekspert edastab KÜSKile täidetud hindamistabeli kokkulepitud tähtajaks. Üldjuhul hindajate koosolekut ei toimu.

2.5. KÜSKi büroo esitab KÜSKi nõukogule kokkuvõtte hindamisekspertide soovitustest ja nende kohta lisatud põhjendustest. KÜSKi büroo selekteerib esitatud taotlused kolmeks: 1) taotlused, mis said kaks poolthäält; 2) taotlused, mis said ühe poolthääle; 3) taotlused, mis ei saanud poolthääli.

2.6 Huvide konflikti olukorra tekkides lähtuvad hindamiseksperdid KÜSKi hindamisekspertide tegevuste aluste dokumendist.